हादसे में एक साल के बच्चे समेत 29 की मौत,19 घायल; ड्राइवर ने बस पर कंट्रोल खोया
Mexico Oaxaca Bus Accident Update. Follow Mexico Accident Latest News, Videos and Updates On Dainik Bhaskar (Dainik Bhaskar) मैक्सिको के दक्षिणी राज्य ओक्साका में बुधवार रात एक बस 80 फीट खाई में गिर गई। इस हादसे में एक साल के बच्चे समेत 29 लोगों की जान चली गई।
मैक्सिको के दक्षिणी राज्य ओक्साका में बुधवार रात एक बस 80 फीट खाई में गिर गई। इस हादसे में एक साल के बच्चे समेत 29 लोगों की जान चली गई। 19 लोग घायल हो गए। बस मैक्सिको सिटी से ओक्साका के योसनडुआ जा रही थी।
ओक्साका सरकार के सेक्रेटरी जनरल जीसस रोमेरो लोपेज ने बताया हादसा मगडालेना पेनास्को गांव के पास हुआ। मृतकों में 13 पुरुष, 13 महिलाएं और एक साल का बच्चा शामिल है। मरने वालों की संख्या बढ़ सकती है।
ड्राइवर ने कंट्रोल खोया
जीसस रोमेरो ने बताया कि हादसे की जांच शुरू हो गई है। फिलहाल ऐसा लग रहा है जैसे हादसा तकनीकी गड़बड़ी के चलते हुआ। अल जजीरा के मुताबिक ड्राइवर ने बस का कंट्रोल खो दिया था, जिसकी वजह से बस खाई में गिर गई। जहां ये हादसा हुआ वह शहर पहाड़ी इलाके में बसा है। घुमावदार सड़कें हैं और गहरी खाई हैं।
क्रेन की मदद से बस को खाई से निकाला गया
सिविल प्रोटेक्शन की रेस्क्यू टीम ने घायलों को नजदीक के गांव में शिफ्ट किया। यहां से घायलों को सरकारी अस्पताल ले जाया गया। सिविल प्रोटेक्शन एजेंसी के मुताबिक, जब घायलों को अस्पताल लगाया गया तो 6 लोग गंभीर रूप से घायल थे और बेहोश थे। बस को निकालने के लिए क्रेन की मदद ली गई।
बीते कुछ समय में मैक्सिको में हुए सड़क हादसे...
ये खबरें भी पढ़ें...
अमेरिका के लुइसियाना में मास शूटिंग में 4 की मौत:2 बच्चों समेत 6 लोग घायल; इंडिपेंडेंस डे सेलिब्रेशन में अज्ञात हमलावर ने फायरिंग की
अमेरिका के लुइसियाना में 4 जलाई की ब्लॉक पार्टी में मास शूटिंग की घटना में चार लोगों की मौत हो गई है, जबकि 2 बच्चों समेत 6 लोग घायल हैं। घटना मंगलवार रात यहां के श्रेवेपोर्ट इलाके में हुई, जहां इंडिपेंडेंस डे की पार्टी मनाने के लिए लोग जमा हुए थे। पूरी खबर यहां पढ़ें...
जलती कार से महिला को बचाने का VIDEO:अमेरिका में डिप्टी शेरिफ ने जंगल में दिया फर्ज को अंजाम
अमेरिका के जॉर्जिया राज्य में एक डिप्टी शेरिफ ने जलती कार में से महिला को निकालकर उसकी जान बचाने की कोशिश की। शेरिफ की वर्दी पर बॉडी कैमरा था। उसमें इस रेस्क्यू ऑपरेशन की तमाम फुटेज रिकॉर्ड हो गईं। अब यह वीडियो सोशल मीडिया पर वायरल हो रहा है। पूरी खबर यहां पढ़ें...